CELEX: 31993R2028
Language: el
Date: 1993-07-26 00:00:00
Title: Κανονισμός (ΕΟΚ) αριθ. 2028/93 της Επιτροπής της 26ης Ιουλίου 1993 για την τροποποίηση του κανονισμού (ΕΟΚ) αριθ. 1609/88 όσον αφορά την ημερομηνία εισόδου σε απόθεμα του βουτύρου που πωλείται βάσει των κανονισμών (ΕΟΚ) αριθ. 3143/85 και (ΕΟΚ) αριθ. 570/88

Avis juridique important

|

31993R2028

Κανονισμός (ΕΟΚ) αριθ. 2028/93 της Επιτροπής της 26ης Ιουλίου 1993 για την τροποποίηση του κανονισμού (ΕΟΚ) αριθ. 1609/88 όσον αφορά την ημερομηνία εισόδου σε απόθεμα του βουτύρου που πωλείται βάσει των κανονισμών (ΕΟΚ) αριθ. 3143/85 και (ΕΟΚ) αριθ. 570/88  

Επίσημη Εφημερίδα αριθ. L 184 της 27/07/1993 σ. 0023 - 0023 Φινλανδική ειδική έκδοση: Κεφάλαιο 3 τόμος 51 σ. 0065  Σουηδική ειδική έκδοση: Κεφάλαιο 3 τόμος 51 σ. 0065 

ΚΑΝΟΝΙΣΜΟΣ (ΕΟΚ) αριθ. 2028/93 ΤΗΣ ΕΠΙΤΡΟΠΗΣ της 26ης Ιουλίου 1993 για την τροποποίηση του κανονισμού (ΕΟΚ) αριθ. 1609/88 όσον αφορά την ημερομηνία εισόδου σε απόθεμα του βουτύρου που πωλείται βάσει των κανονισμών (ΕΟΚ) αριθ. 3143/85 και (ΕΟΚ)  αριθ. 570/88Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο  6 παράγραφος 7,  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ.  2045/91 (4), και ιδίως το άρθρο 7α,  Εκτιμώντας:  ότι, σύμφωνα με το άρθρο 1 του κανονισμού (ΕΟΚ) αριθ. 3143/85 της Επιτροπής της 11ης Νοεμβρίου 1985 σχετικά με τη διάθεση σε μειωμένη τιμή του βουτύρου παρέμβασης που προορίζεται για άμεση κατανάλωση υπό μορφή συμπυκνωμένου βουτύρου (5), όπως  τροποποιήθηκε τελευταία από τον κανονισμό (ΕΟΚ) αριθ. 1756/93 (6), το βούτυρο που τίθεται σε πώληση πρέπει να έχει εισέλθει σε απόθεμα πριν από μια ημερομηνία που πρέπει να καθοριστεί- ότι η ίδια διαδικασία ακολουθείται σε περίπτωση πώλησης βουτύρου στα  πλαίσια του καθεστώτος που προβλέπεται στον κανονισμό (ΕΟΚ) αριθ. 570/88 της Επιτροπής της 16ης Φεβρουαρίου 1988 σχετικά με την πώληση σε μειωμένη τιμή βουτύρου για τη χορήγηση ενισχύσεως στην κρέμα, στο βούτυρο και στο συμπυκνωμένο βούτυρο που  προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (7), όπως τροποποιήθηκε τελευταία από τον κανονισμό (ΕΟΚ) αριθ. 1813/93 (8)- ότι το άρθρο 1 του κανονισμού (ΕΟΚ) αριθ. 1609/88 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 1761/93 (10), ορίζει τις ημερομηνίες λήξεως της προθεσμίας για την είσοδο στην αποθεματοποίηση βουτύρου που πωλείται στο  πλαίσιο των κανονισμών (ΕΟΚ) αριθ. 3143/85 και (ΕΟΚ) αριθ. 570/88- ότι ο γερμανικός οργανισμός παρέμβασης διαθέτει ποσότητα βουτύρου που εισήχθη στην αποθεματοποίηση κατά την περίοδο Απριλίου-Ιουλίου 1991, παρασκευάσθηκε στο έδαφος της πρώην Λαϊκής Δημοκρατίας της Γερμανίας και διαπιστώθηκε ότι η ποιότητά του υπάρχει  κίνδυνος να αλλοιωθεί εάν παραταθεί η αποθεματοποίησή του- ότι, επομένως, πρέπει να διατεθούν προς πώληση οι ποσότητες αυτές, κατά προτεραιότητα και, για το λόγο αυτό, θα σημειωθεί παρέκκλιση από τις ημερομηνίες εισόδου στην αποθεματοποίηση που  προβλέπονται στον κανονισμό (ΕΟΚ) αριθ. 1609/88- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 1609/88 προστίθεται το ακόλουθο εδάφιο:  "Κατά παρέκκλιση από τις προαναφερόμενες ημερομηνίες, το γερμανικό βούτυρο που υπάγεται στην κατηγορία "Export-Qualitaet" πρέπει να έχει εισαχθεί στην αποθεματοποίηση πριν από την 1η Αυγούστου 1991." Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 215 της 30. 7. 1992, σ. 64.  (3) ΕΕ αριθ. L 169 της 18. 7. 1968, σ. 1.  (4) ΕΕ αριθ. L 187 της 13. 7. 1991, σ. 1.  (5) ΕΕ αριθ. L 298 της 12. 11. 1985, σ. 9.  (6) ΕΕ αριθ. L 161 της 2. 7. 1993, σ. 48.  (7) ΕΕ αριθ. L 55 της 1. 3. 1988, σ. 31.  (8) ΕΕ αριθ. L 166 της 8. 7. 1993, σ. 16.  (9) ΕΕ αριθ. L 143 της 10. 6. 1988, σ. 23.  (10) ΕΕ αριθ. L 161 της 2. 7. 1993, σ. 63.